Aalborg Stiftstidende, 1832-06-05
Et nyt Ministerium er endnu ikke kommen istand, men han mener, at dette allerede vilde være skeet, hvis ikke de herrer Soult og Dupin, der ellers ikke just harmonere synderlig, vare enige i, at forlange Hr. Thiers udelukt af Cabinettet som alt for upopulair. Derimod staaer Hr. Thier gjen i særdeles Gunst hos en høi Person, hos hvem han baglig har Audients, og som gjerne før eller senere ønskede ham ophøiet til Minister for de udenlandske Anliggender. Jmidlertid give dog nogle Blade en Liste paa det nye Mimisteriums Medlemmer, med Tilføiende, at samme snart vil blive publiceret i Moniteuren. Af det nærværende Minist. skulde saaledes kun 3 blive tilbage, nemlig: Soult, Argout- og Rigny, den første tillige som Præsident i Conseilet; derimod skulde Dupin erholde Justitsdepartementet, Berenger de indenlandske, Guilleminot de udenlandske Anliggender, Bignon Underviisningsvæsenet og Mosbourg Finantserne. Dette temmelig udbredte Rygte har iøvrigt baade paa Børsen og blandt Publicum vundet stor bifald, fordi man allevegne er keed af den provisoriske Tilstand og i alt Fald venter meere Energie af hine ovennævnte Mænd, end af den nærværende Sammensætning, der ved C. Periers Bortgang synes at have mistet sit rette Hoved. Sammenkomsten imellem den franske og belgiske Konge har virkelig funden Sted i Compiegne i de sidste Dage af Mai Maaned. Moniteuren siger i denne Anledning blot følgende. Denne Sammenkomst blev længe ønsket af D. M. Man kan forudsee, at den vil give den europæiske Fred ny Sikkerhed og tillige endnu fastere knyttede Baand, ved hvilke personlig Tilbøielighed og gjensidig Høiagtelse allerede længe har forenet begge Monarker. Et Antal af 39 af Oppositionspartiets vigtigste Medlemmer forsamlede sig den 22de i Lafittes Huus. Denne Forsamling synes at være foranstaltet i Modsætning til en anden, som samme Dag blev holdt angaaende Oprettelsen af et Monument for C. Perrier, hvortil de Deputerede formelig vare indbudne. Jdetmindste kom Sagen paa Bane, og da det af Nogle blev bemærket, at hiin Forsamling havde en politisk Tendents, besluttede de Tilstædeværende eenstemmig, ikke at give Møde ved samme. Derpaa blev talt om Valgene, samt om Nationalforeningerne, hvilke en af de Deputerede foreslog, at Oppositionen en masse skulde tiltræde, men Forslaget blev forkastet som et Middel, der kun i Nødsfald maatte anvendes. Endelig kom Talen paa en Adresse til Kongen angaaende Frankrigs indre og ydre Forfatning: En Deputeret, hvem hans høie Plads siden Julirevolutionen har bragt i et nøie Forhold til Kongen, formodentlig Lafayette) tog først Ordet, idet han yttrede, at han først havde havt den Hensigt at forestille Kongen Sagen i en Skrivelse, i hvilken Nødvendigheden at forlade et System, der baade bragte Revolutionen og Kongedømmet i Fare, udvikledes, men at adskillige af hans Colleger havde været af den Mening, at en almindelig Adresse af Oppositionen vilde baade være mere passende og meere virksom. Dette Forslag gav Anledning til lange Debatter og mange Indvendinger, hvorpaa en af de Tilstædeværende proponerede, at Oppositionen skulde aflægge et formeligt Regnskab over sin Adfærd og sin Votering i den sidste Session, et Slags politisk Troesbekiendelse og Manifest, der tillige kunde betragtes som et offentligt og høitideligt Svar paa alle de Bagvaskelser, der muligt kunde blive udspredte for at forvanske dens Hensigter. Dette Forslag blev eenstemmig antaget og en Commission nedsattes i dette Øiemed. Dette Skridt af Oppositionen er ikke bleven gunstig optaget ved Hoffet og menes i al Fald at ville fremskynde en endelig Organisation af Ministeriet.